Tutlayt tamaziɣt tebda tkeččem deg yal adeg, aladɣa deg uẓeṭṭa amettan ama deg fayesbuk neɣ anestagram, tiktuk, gugel. Anda ad d-naf aṭas n yigrawen d yisebtar i yettmeslayen s tmaziɣt ɣef tmaziɣt, ad d-nebder  agraw n tarwa n tmaziɣt, agraw yezdin aheggi i temzizelt n tmaziɣt, agraw yezdin iselmaden n tmaziɣt . Akken nezmer daɣen ad d-naf igrawen d yisebtaren i yettmeslayen ɣef tmaziɣt s tutlayt taɛrabt am usebtar  Amazigh , anect-a yettuɣal ɣer yemdanen i d t-yettabaɛen yezmer ahat tuget deg-sen d iɛraben neɣ d icawiyen, ɣef waya tuget n tsegdad i d yezzuzur unedbal n usebtar ttilint s tutlayt taɛrabt. Deg yal adeg llan yemdanen i yettmeslayen ayen i watan llan wid xaṭi aya yettili-d s tuget deffir n ugdil, s usemres n tekriṭ s teggiyin n waggaz aladɣa deg yiwenniten yecban akellex, asqecmeɛ, azezɣen n ubeddel n rrayatg, ama i tsegdadt-nni ama i unedbal n usebtar ahat usenyeɛjib ara usentel i d yettwazuzren ad d -asen mgal-is.